Els arbres absorbeixen el CO2, frenen l'escalfament global, alliberen oxigen, filtren l'aire, l'humidifiquen, eliminen partícules contaminants, redueixen el nivell de soroll, donen ombra, refresquen durant l'estiu, serveixen de refugi a les aus i demés fauna, etc. etc. Per tant els parcs, zones verdes i arbres aïllats dels nostres municipis tenen una gran importància per a la nostra qualitat de vida, com més i millor arbrat tinguem més agradables i sanes seran les nostres ciutats. Llegir més\nAQUEST DIUMENGE, 19 D'ABRIL, DIA MUNDIAL DE LA BICI La bicicleta és el vehicle més respectuós amb les persones i el medi ambient, perquè no consumix derivats del petroli, ni embruta l'atmosfera, ni fa soroll, ni estressa, ni a penes ocupa espai. A més, manté en bona forma física, és molt barata, molt segura per si mateixa, fàcil de reparar, fàcil d'aparcar, fàcil de conduir, permet l'observació del paisatge, integrar-se amb la Natura, etc. Si hi ha alguna tecnologia realment bona i sostenible eixa és la bicicleta, el model de transport més ecològic, saludable, autònom i econòmic de tots els que hem inventat. Llegir més\nVaja per davant que, com a bon mediterrani, també m'agraden les festes en general i d'esta en particular algunes coses tan positives com que és laica i s'organitza horitzontalment, amb el poble com a protagonista principal. Una altra qualitat interessant és la crítica que practiquen, quelcom molt saludable si es fa amb encert. Fins i tot això de tancar els carrers, que a d'altres els molesta molt, als qui anem en bici no ens entorpix pràcticament res. El problema, com en tantes altres activitats, és que s'ha perdut el sentit de la mesura i s'han oblidat els orígens, la qual cosa degrada les falles i les convertix en una cosa molesta i tòxica, amb el consentiment còmplice i interessat de les autoritats de torn. Llegir més


13è Bureau d’ARLEM a Egipte | DAL - Comissió Descentralització i Autonomia Local\nEl passat 10 de novembre es van reunir a Luxor (Egipte) representants de l’Assemblea Regional i Local Euromediterrània (ARLEM) i diversos membres del Comitè de les Regions, per primera vegada des de la creació de l’ARLEM a l’any 2010. La sessió es va centrar en debatre el programa de treball de la Unió per la Mediterrània i en la implementació de la Política Europea de Veïnatge a nivell local i regional.\nL’àmplia representació del govern egipci va permetre debatre també, sobre l’adopció de la nova constitució d’Egipte el gener de 2014, la qual promou la devolució de poders a les autoritats locals. Així doncs, els membres del Bureau d’ARLEM van poder comprovar les implicacions pràctiques del procés de descentralització de la regió.\nARLEM és una assemblea permanent que reuneix les autoritats locals i regionals de les tres ribes del Mediterrani. La seva missió és proporcionar un marc institucional que agrupi membres del Comitè de les Regions i representants d’associacions europees participants en la cooperació euromediterrània amb els seus homòlegs d’altres països mediterranis.


La metodologia utilitzada en l'assignatura es caracteritza, entre altres coses, per ser activa, participativa, i diversificada. Es realitzarà per mitjà de l'alternança de sessions teòriques, junt amb sessions de problemes d'aplicació, elaboració de projectes, pràctiques de laboratori, eixides de camp, conferències, seminaris, etc. Per a desplegar la metodologia s'utilitzaran diferents tipus d'activitats, integrades en diferents etapes del procés ensenyament-aprenentatge, com són: activitats d'introducció/motivació, activitats de desenvolupament, activitats de reforçament, activitats d'ampliació, activitats d'aplicació, i activitats de síntesi.\nA més, es plantejaran diferents tipus d'estratègies metodològiques tant de treball individual (per mitjà d'un seguiment tutoritzat del treball diferencial de l'alumnat realitzant una revisió de cada una de les etapes del treball a fi que l'alumne o l'alumna assolisca uns coneixements i competències tecnicopràctics abans de l'avaluació final) com de treball col·laboratiu com:\n- Seminaris: possibilitat de seminaris de professorat visitant, investigadors o estudiantat de doctorat en cada una dels temes desenvolupats.\n- Jornades: la possibilitat de realitzar unes jornades en què s'exposarien diversos treballs d'investigació realitzats pel mateix alumnat a fi d'incentivar el coneixement de temes vinculats a la geologia, l'edafologia, i /o la climatologia.\n- Treball en grup: en aquest apartat es pretén aproximar l'alumnat a una possible realitat professional propera. Algunes de les estratègies per a desenvolupar aquest apartat serien: role playing, peer toutoring, puzzle d'Aronson o grups d'experts.\n-TIC: tecnologies de la informació i la comunicació aplicades a la geologia, l'edafologia i la climatologia, partint des de la mateixa aula virtual de l'assignatura, i els possibles projectes que es puguen realitzar desenvolupant wikis, blogs, i altres referides als continguts de l'assignatura.\n-Cicles de conferències impartides per experts, per a refermar tot el procés d'ensenyament-aprenentatge es donarà gran importància al desenvolupament de l'acció tutorial.\nUn possible esquema de la metodologia seria:\n- Ensenyament teòric (i d'aplicació):\n(Aula TD2203AA) Revisió dels conceptes geologia, edafologia i climatologia d'interès per al correcte desenvolupament de les sessions pràctiques i d'aplicació. Resolució i anàlisi de problemes d'aplicació.\n- Ensenyances pràctiques:\n(Laboratori de Cristal·lografia i Mineralogia TD1306, i aula TD2203AA) Practiques de geologia, edafologia, i climatologia. Resolució de problemes d'interès en enginyeria agroalimentària i eixides de camp de caràcter geològic, edafològic, i ambiental.\nTutorització dels projectes en grup i de manera individual.\nExecució, participació i exposició dels treballs de grup tutoritzat, resolució de problemes no tutoritzats, exercicis en classe, exercici extens de revisió de les matèries treballades al llarg del curs.\n- Treball personal:\nResolució de problemes no tutoritzats, preparació del treball a realitzar en les sessions pràctiques, desenvolupament dels treballs en grup i individuals.


Cursa Solidària per a la Justícia Social de Terrassa, una prova diferent\n20-03-2019, 21:06 per Runedia\nLa Cursa Solidària per a la Justícia Social de Terrassa és una cursa popular oberta a totes les persones.\nUneix, a la cultura de l’esport, la solidaritat, la inclusió i la reivindicació.\nSuma capacitats, valorant la inclusió de les persones amb paràlisi cerebral i trenca estereotips.\nEl vessant solidari de la cursa posa l’accent en la justícia social.\nUs podeu inscriure com a atletes motors i gaudir del recorregut empenyent la cadira de rodes d’algun company o companya amb paràlisis cerebral, 5km.\nPodeu córrer amb les vostres criatures.\nPodeu córrer l’absoluta, 5km.\nPodeu córrer el circuit adaptat, 2 km, per a persones amb mobilitat reduïda.\nPodeu venir i aportar aliments, i podeu gaudinrde l’ambient i de l’espai infantil amb jocs, xocolatada…\nLa solidaritat ens mou!\nMés informació a cursajusticiasocial.cat.


Ruth Gumbau - Jornada de reflexió | NacióDigital\n«Tenim pressa pel "sí", però també tenim pressa pel "no". Per poder deixar els ciutadans que escullin quin model de país volen. Volem»\nper Ruth Gumbau , 29 de setembre de 2017 a les 22:02 |\nHabitualment detesto les jornades de reflexió. Deu ser deformació professional però no poder informar d’una campanya electoral el dia abans és un fet obsolet i sense sentit. Sobretot en una societat 2.0 on conviuen els mitjans de comunicació tradicionals amb les xarxes socials, que ens permeten interactuar amb coneguts i estranys i amarar-nos d’informacions i opinions a tota hora, procedents de tot arreu i de tots els colors polítics.\nAquest cop, però, és diferent i la reflexió és més necessària que mai. No parlo d’apagar el twitter o no estar pendents de la televisió o la ràdio –tot el contrari, com més veus escoltem, millor– sinó d’aturar-nos un moment tots plegats i pensar en tot el que ha passat aquests dies. Uns i altres hauríem d’enumerar mentalment els fets tan greus que han passat i decidir fins a on volem arribar i què estem disposats a permetre.\nEl Govern, de moment, ja no en passa ni una i el Conseller de Justícia, Carles Mundó, ha anunciat que es querellaran contra el Fiscal General de l'Estat, José Manuel Maza, i el Fiscal Superior de Catalunya, José María Romero de Tejada, pels presumptes delictes de prevaricació, usurpació de funcions (policials) i de delicte contra l'exercici de drets civils.\nNo seria estrany que alcaldes i entitats civils volguessin afegir-se també a la via judicial demandant-los per coaccions, perquè les investigacions als batlles i les multes exagerades que pretenen posar a les persones que formin part de les meses electorals (de fins a 300.000€) no tenen una altra explicació que fer-los desistir del seu intent de fer realitat el referèndum. Que, com va dir el president de l’Associació Catalana de Municipis, Miquel Buch, precisament després d’anar a declarar, ‘si un alcalde és perseguit per la justícia, té un problema. Si persegueixen set-cents alcaldes, és la justícia qui té el problema’.\nL’actual Codi Penal va eliminar expressament el delicte de "convocatòria il·legal de referèndum". Per això, qualsevol acció encaminada a prohibir-lo o a perseguir i coaccionar ciutadans perquè no hi participin no solament no té sentit, sinó que està fora de la llei. Accions que han estat en forma de tancar col·legis electorals, detenir càrrecs de la Generalitat, dur a terme escorcolls o tancar webs i, fins i tot, l’espai aeri.\nTenim pressa, però per votar, per expressar-nos. Tenim pressa pel "sí", però també tenim pressa pel "no". Per poder deixar els ciutadans que escullin quin model de país volen. Volem. I tenim els ulls del món posats a Catalunya aquests dies, aprofitem-ho. Carme Forcadell ha assegurat que el referèndum ja no es pot dir que sigui un afer intern. Ni solament intern ni solament europeu, des que ahir l’ONU va emetre un informe carregant sobre l’actuació del govern espanyol. I té mèrit en unes Nacions Unides tan poc intervencionistes com les actuals. A tot el món veuran què passa diumenge. I hi haurà fotografies de tot. I si no són aèries, seran gairebé zenitals. Que on no arribin els helicòpters i els drons, hi haurà els nostres terrats i els nostres balcons perquè els carrers seran sempre nostres.\n"La primera guerra mundial a Internet ha començat a Catalunya Assange\nPer Anònim el 30 de setembre de 2017 a les 15:13\nPassa que si s'envia la Guardia Civil al centre de Telecomunicacions, la guerra està perduda REFLEXIONEM-HI !!!!


Manresa dona tres dies per marxar a uns joves que porten dos anys en un bloc ocupat | NacióDigital\nManresa dona tres dies per marxar a uns joves que porten dos anys en un bloc ocupat\nper Pere Fontanals , Manresa, 17 d'octubre de 2020 a les 20:05 |\nL'Ajuntament de Manresa ha donat com a marge per marxar fins al proper dilluns, als 14 joves que viuen en un immoble amb vuit pisos al carrer Ignasi Balcells, 15, al costat de la plaça de la Música. Es tracta d'un edifici de nova construcció -de la primera dècada de 2000- que té l'estructura en perfecte estat i que l'empresa promotora va deixar pràcticament acabat.\nL'avís el van rebre divendres passat i els donaven 72 hores per abandonar l'edifici en el que alguns hi porten 2 anys vivint. Si dilluns no han marxat vindran els Mossos d'Esquadra a desallotjar-los.\nLa notificació dels serveis tècnics de l'Ajuntament de Manresa, a la que ha tingut accés NacióDigital, argumenta que en moltes finestres no hi ha vidres, que el forat de l'ascensor pot ser perillós, que la instal·lació elèctrica pot ser font de riscos, que els pisos no disposen d'extractors i que les cuines no tenen la instal·lació de gas adequada. La notificació també argumenta que els pisos no tenen lavabos.\nL'ordre de desallotjament arriba per part de l'Ajuntament de Manresa, no dels jutjats. Són els serveis tècnics municipals els que han signat que allà no s'hi pot viure. L'immoble és de la promotora que el va construir excepte un dels vuit pisos que és d'un particular. "Però és que no és ni l'empresa ni el particular qui demana que marxin", explica Khadija, de l'entitat Al Noor, "és l'Ajuntament basant-se en una valoració que no té cap ni peus".\nDes d'Al Noor, Khadija tem que amb aquest cas torni a passar "el que va passar amb els desallotjaments del carrer del Cós i carrar Hospital" i que aquests joves, "que vénen de situacions molt complicades i són molt vulnerables" es trobin al carrer abocats a passar-se les 24 hores del dia sense rumb. "Serà pitjor la solució que la situació actual", remata.\nUn dels joves assegura que "actualment els veïns no tenen cap queixa amb nosaltres", tot i que admet que al principi que van ocupar "sí que hi havia festes i fèiem sorolls i va venir la policia a avisar-nos més d'una vegada", però "fa mesos que ja no passa".\nSocietat, serveis socials, habitatge, menors no acompanyats, ocupació, joventut


Jornada intensiva o reduïda | FaPaC - Portal comunitari AMPA\nInici › Forums › Discussió General › Jornada intensiva o reduïda\nS'acosta el juny i al proper consell escolar ens demanaran si ens sembla bé que es faci la jornada reduïda. Nosaltres hem acordat intentar negociar una reducció dels dies de jornada reduïda perquè:\n-Ens crea un perjudici econòmic perquè hem de buscar alternatives per deixar els nens perquè molts de nosaltres treballem.\n-Perjudica als nens perquè perden diariament dues hores de classe a la tarda i al matí el dediquen més aviat a activitats lúdiques de 9 a 13:00. Entenem que s'hauria de mirar d'aprofitar aquest temps per completar la formació que s'ha impartit durant el curs.\nCada any ens diuen que aquestes dues setmanes de jornada reduïda de juny són per recuperar hores d'hores extres fetes en excursions, colònies, etc...:\n-Evidentment hi ha una part de mestres que dediquen un munt d'hores a acompanyar els nens de viatge o de colònies. Però no és tota la plantilla.\n-Els nens d'infantil no van mai de colonies ni de viatge i fan les excursions dins l'horari lectiu. Com és que ells també han de fer jornada reduïda?\n-Si realment s'han de recuperar hores, els dies de "vacances" i/o preparació del proper curs que tenen durant la segona quinzena de juny, tot el mes de juliol i els primers dies de setembre no serien una època millor per recuperar-les? Quants mestres dediquen realment part d'aquest temps a reciclatge de coneixements, a ampliar formació? Els sindicats reconeixen que és una minoria. D'altra banda, en comparació a la resta de treballadors també tenen força vacances i ponts durant tot l'any (nadal, pasqua, etc).\nLes Associacions de Pares no hauríem d'adquirir una posició unitària en aquest tema? No hauríem d'exigir a la conselleria que no ens enfronti al col·lectiu de mestres cada any amb aquesta votació que, normalment, suposa haver de combregar amb rodes de molí per por a les contrapartides que pugui suposar? Perquè no afrontem el tema en conjunt si ens afecta a tots?\nMés d'un cop he sentit a dir que "legalment" els mestres només tenen un mes de vacances com la resta de treballadors. Això és així?


Libros de Fanbooks Ebook - Popular Libros S.l..\nEditorial : FANBOOKS EBOOK\n8 resultados para Editorial : FANBOOKS EBOOK\nTipos de artículos Libros (8) Idiomas Catalán (8) Precios De 5 a 10 euros (3) De 10 a 15 euros (2) De 15 a 40 euros (3) Formatos RUSTICA (8)\nFANBOOKS EBOOK Eliminar filtro Quitar filtros\nFins la nit en que va desaparèixer amb la seva millor amiga Cassie, tothom pensava que la Sam ho tenia tot: popularitat, riquesa i un nòvio ideal.\tAra, la Sam ha ressorgit però no té cap record de qui era abans, ni de què va passar amb ella aquella fatídica nit. Mentre tracta de recompondre la seva vida d'abans, s'adona que la vella Sam és una persona menyspreable i que\nEl primer volum en format CÒMIC d'aquest títol de Neil Gaiman.\tNingú Owens, conegut per Ning, és un nen com qualsevol altre. De fet, seria del tot normal si no visqués al cementiri, no el criessin uns fantasmes i si el seu tutor no fos un ésser que no pertany al món dels vius ni al dels morts.\tUn nen pot viure moltes aventures en un cementiri un Home Anyil molt antic,\nEn Joshua té tretze anys. Viu amb la seva mare i el seu padrastre aAmaria, un poble aïllat al cim d'un turó, on totes les cases sónnoves. A la ciutat hi ha un mur molt alt, custodiat per soldats, quenomés es pot creuar a través d'un lloc de control fortificat. A enJoshua li han dit que més enllà del ciment, hi ha un enemic brutal iimplacable, i que la paret és l'únic\nEASY. ÉS FÀCIL ESTIMAR-TE\nLa Jackie està en estat de xoc. La universitat no és com s?haviaimaginat. El nòvio l?ha deixat, els seus amics la ignoren i ha estatassetjada per un alumne del campus. Un desconegut li ha salvat la vida pels pèls, però viu turmentada amb aquest secret.En Lucas, un noi de la classe que la mira fixament i la dibuixa enel seu quadern, li demostrarà que no està tot perdut.Ea\nCIRURGIES PERFECTES CORS IMPERFECTES\nLes vacances no han estat tan dolces com la Magda esperava, així que torna a Barcelona, agafant aire, esperant retrobar en Jan i la Mai, que aquests dies els hagin posat a tots a lloc i que tot torni a ser com abans. Però la primera sorpresa no triga en arribar: en Robert, el seu ex, també ha demanat el trasllat a l'hospital. Per acabar-ho d'adobar, en Jan s'ha esfumat de\nVOLDRIA QUE FOSSIS TU\nUn missatge, una cançó, una bonica història d'amor.Què faries si per error rebessis un missatge d'un noi que no coneixes de res? La Bea, tímida i seriosa com és, no en té cap dubte: l'esborraria de seguida. Resulta, però, que el missatge parla del seu llibre preferit i no es pot resistir a la temptació de contestar. Entre ells dos comença així una correspondència in\nL'Abby Abernathy és una bona noia. No beu ni diu renecs i passadesapercebuda. Està convençuda que ha deixat enrere el seu passatfosc, però quan arriba a Eastern per començar de zero, topa amb el noi menys recomanable de la universitat.En Travis Maddox, un noi moltatractiu i ple de tatuatges, és precisament el que l'Abby vol inecessita evitar. De nit guanya calés dalt d'u\nCRÒNIQUES LUNARS II. SCARLET\nL'Scarlet Benoit busca la seva àvia desapareguda i només pot confiar en en Llop, un lluitador tan atractiu com perillós. Junts començaran la recerca pel perillós món de la màfia i aviat descobriran que no són els únics que la busquen.La Cinder torna a la segona entrega de Cròniques Lunars perquè creu que els Benoit són la peça clau per resoldre el seu passat, però


Paneles y separadores para interiores | Aluminios Valverde – Ventanas a la carta para profesionales\nDIVISIONS PER A INTERIORS IDAdoors\nEMPRESES/ COMERÇOS / HOTELS/ HABITATGES\nLa nova línia de divisions i panells per a interiors que triomfa en habitatges, restaurants, hotels i oficines.\nFa dos anys vam incorporar la línia IDAdoors en el nostre catàleg, sobretot per a respondre\na les urgents necessitats sanitàries, però s'ha posicionat com un gran reclam per a interioristes\ni industrials en els seus projectes per a interiors, tant d'habitatges particulars com espais d'oci o corporatius.\nTroba el disseny que més s'adapti a les teves necessitats:\nportes, panells, grans corredisses, mil possibilitats al costat d'infinites formes i acabats.\nSepari i divideixi espais amb portes i panells fixos cuidant l'estètica.\nAporti funcionalitat, disseny i versatilitat, en qualsevol espai interior.\nIdeal per a habitatges, on millora les separacions interiors o nous espais com és el teletreball.\nFuncional per a hotels i restaurants, creant espais amb més protecció i prevenció.\nImpecable disseny per a equipaments comercials i oficines.\nProtecció acústica i tèrmica\nOferim a més la màxima protecció acústica i tèrmica, gràcies al muntatge de vidres aïllants amb laminatges específics per a atorgar espais protegits del soroll i del fred, específiques per a sales de reunions, sales de videoconferències, o altres usos totalment indispensables a partir d'ara.\nInfinita carta de colors\nDisposem del color que requereixi el seu espai: Colors, metal·litzats, acabats brillants i mat,… la màxima qualitat, certificada per Qualicoat i Qualital A més de la possibilitat de colors totalment personalitzats.\nDissenys per a separar grans i diàfanes sales, habituals en les empreses actuals, o petites habitacions que requereixen portes corredisses per a optimitzar el màxim l'espai i poder separar ambients.\nPortes, corredisses, vidrieres i cristalls fixos Dissenys i divisions totalment personalitzades 1 o diverses fulles de vidre\nMarco d'alumini amb una infinita carta d'acabats\ni control de la privacitat\nGràcies la fabricació dels tancaments en les nostres instal·lacions, podem presentar-li separadors amb control de privacitat,\namb les últimes tendències i tecnologia.\nVidres amb tecnologia PDLC\nVidres què canvien l'aparença amb un simple corrent elèctric, l'estat del vidre canvia de translúcid a transparent,\npermetent així una total i clara visió a través del cristall, o un espai privat sense necessitat de cortines o altres elements\nScreens amb infinits formats i dissenys\nDissenyant separadors totalment personalitzats, tant en sistemes com en acabats.\nEl més ampli ventall de solucions de privacitat integrades a les portes, vidrieres i corredisses, amb tecnologia\nde sistemes automatitzats i motoritzats.\nSignats per Griesser i Automatismes i motors A-ok\nVidres serigrafiados o amb laminatges tèxtils\nL'últim en innovació i disseny, vidres laminats que permeten col·locar teixits, colors i textures,\ni vidres impresos amb diferents motius que aporten l'exclusivitat en els nous espais.\nDIRECTE A PROFESSIONAL


Agropequària Mas Bes de Salitja: Visites familiars o amb grups d'amics a granja MAS BES\nVisites familiars o amb grups d'amics a granja MAS BES\nAquest cap de setmana ens ha visitat una família i un grup d'amics veïns de la mateixa comarca, concretament del poble d'Arbúcies. Tant la família com el grup d'amics han gaudit molt de la ruta guiada per la granja explicant amb detall cada secció.\nUn dels grups ha tingut la sort de veure néixer un vedell petit i això emociona molt.\nEls més petits han gaudit donant menjar a les vedelles i munyint la vaca "BES". També els ha agradat molt entrar amb els ànecs i poder recollir els ous!\nCom sempre hem acabat la visita amb una degustació de coca artesana i llet.\nPodeu veure fotos de la visita familiar clicant aquí.\nPodeu veure fotos del grup d'amics clicant aquí.\nPublicat per Mas Bes a 19:37


La Lliga tensa el debat pel partit en obert i dóna per segura l'aturada\nELS DRETS DEL FUTBOL\nCompetència sanciona amb 500.000 euros Mediapro\nL'anomenada llei Cascos o d'interès general, del 1997, obligava a l'emissió d'un partit cada setmana en obert. La Lliga de Futbol Professional i les televisions de pagament demanen que això canviï.\nÀLEX GUTIÉRREZ MARGARIT Barcelona. Actualitzada el 22/03/2011 00:00\n260x366 La Lliga vol fer un "cessament de jornada" el cap de setmana del 2 i el 3 d'abril per pressionar el govern espanyol. La Lliga vol fer un "cessament de jornada" el cap de setmana del 2 i el 3 d'abril per pressionar el govern espanyol.\nLa Lliga de Futbol Professional (LFP) ha intensificat les últimes setmanes la seva pressió contra el partit de futbol en obert, que a Catalunya emeten TV3 i La Sexta. L'organisme té un front de diàleg obert amb el Consell Superior d'Esports (CSD) per suprimir aquesta obligatorietat en nom de l'interès general recollit a la llei. L'absència de moviments per part del govern fa que la LFP doni per segura l'aturada de la Lliga que tenen prevista per al cap de setmana del 2 i el 3 d'abril. "No s'ha produït cap avenç, i aquesta setmana hauríem de fixar ja els horaris dels partits", explicava ahir a l'ARA Javier Tebas, vicepresident de la LFP.\nLa Lliga demana la supressió d'aquest partit per poder recaptar 150 milions d'euros més per als clubs, i apel·la als canvis dels últims anys: "Els partits valien 12 euros i no hi havia les finestres actuals, mentre que avui hi ha múltiples formats i a preus mínims d'un euro".\nFonts de Digital Plus, en declaracions a aquest diari, també s'han mostrat a favor de l'eliminació del partit setmanal obligatori. "És obsolet i caduc. Costaria de trobar altres països on passi això".\nTot i que és la Lliga qui persegueix el canvi de taulell de joc, les privades que tenen canals de pagament segueixen amb interès el cas i en serien també beneficiàries. La irrupció de GolT ha sacsejat completament el panorama de la televisió pel que fa al futbol. La seva oferta competitiva en preus va obligar Digital Plus a llançar una oferta específica que incloïa només partits de Lliga a un preu de 13,90 euros (quan la política de Prisa se centrava a vendre paquets generals que, de mitjana, costaven 41,61 euros a l'usuari). Actualment, en l'últim any -del tercer trimestre del 2009 al tercer trimestre del 2010- ja només 1,3 milions de les 12,3 milions de compres en la modalitat de pay per view corresponen al futbol. És a dir, tan sols l'11%. Aquest context és el que força les cadenes de pagament a defensar un model on puguin fer valer més els seus partits.\nMulta a Mediapro\nD'altra banda, ahir la Comissió Nacional de la Competència (CNC) va fer pública una resolució per la qual imposava una multa de 500.000 euros a Mediapro per haver abusat de la seva posició de domini en els drets del futbol. La CNC considera que l'empresa de Jaume Roures va crear-se un avantatge competitiu quan obligava els compradors dels drets en revenda a adquirir en un sol paquet conjunt les emissions per a particulars i per al sector de l'hostaleria (a través del servei Gol Bar). Mediapro va respondre que la sanció és "absurda i injustificada" i que recorrerà a l'Audiència Nacional.


Què es pot cursar fora?\nOferta de places curs 2019-20\nLes places ofertes en el Programa Mobilitat UdL són compartides entre diferents facultats, excepte si el nom de la plaça indica el contrari.\nLa durada de les places és per mínim un semestre o quadrimestre (segons calendari acadèmic de la universitat de destinació) i, a menys que no s'especifiqui el contrari en les observacions, la durada pot ser d'un semestre o de tot un curs acadèmic. Cal especificar la preferència en la sol·licitud online.\nEn l'oferta s'especifiquen, a títol orientatiu, les àrees d'estudi que les universitats tenen en comú amb l'oferta acadèmica de la UdL. Cal entrar en la pàgina web de la Universitat i consultar l'oferta acadèmica. No fa falta que s'ofereixi la mateixa titulació, només que hi hagi oferta acadèmica compatible amb els estudis que s'estan cursant a la UdL.\nUn cop feta la recerca, és necessari adreçar-se al coordinador acadèmic de la facultat per definir la millor opció a triar.\nEn principi, a menys que s'indiqui el contrari en les observacions, es poden cursar assignatures, pràctiques, rotatoris i projectes finals de carrera. L'acceptació en unes pràctiques o per cursar TFG sempre dependrà de la universitat de destinació en funció dels seus requisits, criteris o disponibilitat.\nEl pla d'estudis ha d'estar acordat amb el coordinador acadèmic del vostre cente i l'acceptació final dels estudis a cursar sempre depén de la universitat de destinació.\nCal tenir en compte també els requisits d'idioma per universitats de països de parla no hispana.\nOFERTA DE PLACES PER AL CURS 2019-20: Podeu consultar tota l'oferta disponible en aquest enllaç.\nLa Universitat de Lleida ha signat convenis amb universitats de fora d'Europa que permeten establir intercanvis d'estudiants entre les titulacions i àrees d'estudi comuns entre les institucions.\nLa cerca es pot fer introduïnt tots els criteris de cerca que siguin necessaris: País, Universitat de destí, Facultat de la UdL... La descripció de les places es mostra en la pestanya "Relations".\nEn el formulari de sol·licitud es podran demanar fins a 5 possibles destins per ordre de preferència. Es poden incloure opcions tant del programa Erasmus Estudis com Mobilitat UdL, però cal tenir en compte que es pot assignar qualsevol dels destins, des del primer fins al cinquè, per tant, no sol·licitar cap destí al que no s'estigui disposat a anar.\nDarrera modificació: dimecres, 14 de novembre de 2018


Presentem el portal: El Montmell On-Line. | Ajuntament del MontmellBaix Penedès\nel montmell online\nL'Ajuntament del Montmell ha realitzat obres de reforma del tancament del vidriat de l'escala.\nEl cost total ha estat de 15.630,78€.\nBorsa de treball Oficials de 2a i 3a de la Brigada Municipal\nBORSA DE TREBALL - L'Ajuntament del Montmell...\nJa s'han posat en marxa els primers dos punts de vigilància de càmeres de lectura de matrícules al nostre municipi.\nLa instal·lació dels dos punts estan ubicades a...\nPresentem el portal: El Montmell On-Line.\nSERVEIS | Estrenem any i estrenem servei digital al Montmell. Us presentem el portal: El Montmell On-Line. Un nou portal web dividit (de moment) en dos grans apartats, SOM (Servei d’Ocupació Municipal) i Turisme.\nSOM (Servei d’Ocupació Municipal):\nÉs un apartat de El Montmell Online on, si estàs buscant feina podràs consultar les ofertes de feina disponibles o si ets empresa i busques empleats, podràs aportar informació per donar a conèixer la teva petició. De manera fàcil i ràpida.\nSOM també ofereix informació sobre cursos de formació, notícies i demès informació relacionada en l'àmbit de formació i empresa.\nSOM és un servei orientat a ajudar a aquelles persones o empreses que necessiten buscar feina, formació o contractar personal.\nTURISME: La secció de Turisme de El Montmell Online ofereix els serveis de reserva d’acampada i comunicació de barbacoes sense la necessitat de personar-se a l’ajuntament. Tan sols omplint les peticions de cada secció podreu reservar acampada a l’àrea forestal del Montmell i/o comunicar l'ús de barbacoes, tant a l’àrea recreativa de Pinedes Altes, com a l’àrea recreativa forestal del Montmell. Tot de manera telemàtica i sense necessitat de personar-se a l’ajuntament.\nEns plau poder estrenar aquest servei amb la intenció de poder fer més fàcil, tant la cerca de feina al nostre municipi, com tramitar les peticions d’acampada i ús de barbacoes, evitant desplaçaments i estalviant temps.\nPer accedir-hi podeu visitar la nostra web o anar directament en aquest link: https://elmontmellonline.cat/\nCalendari d’impostos i taxes municipals 2021\nTràmits Àrees Recreatives


Guàrdia Valle, Laia - Resultats de la cerca - Dipòsit Digital de Documents de la UAB\nPàgina inicial > Materials acadèmics > Resultats de la cerca: Guàrdia Valle, Laia\nMaterials acadèmics 45 registres trobats 21 - 30 anar al registre: La cerca s'ha fet en 0.01 segons.\n6 p, 93.8 KB Micologia  / Guàrdia Valle, Laia (Universitat Autònoma de Barcelona. Departament de Biologia Animal, de Biologia Vegetal i d'Ecologia) ; Universitat Autònoma de Barcelona. Facultat de Biociències\n6 p, 32.2 KB Micologia  / Guàrdia Valle, Laia (Universitat Autònoma de Barcelona. Departament de Biologia Animal, de Biologia Vegetal i d'Ecologia) ; Universitat Autònoma de Barcelona. Facultat de Biociències\nMaterials acadèmics : 45 registres trobats 21 - 30 anar al registre:


L'Ajuntament de Lliçà d'Amunt traslladarà serveis municipals a les naus de Biokit - somVallès\nDissabte, 3 de febrer de 2018 | 09:45h\nL’alcalde de Lliçà d'Amunt, Ignasi Simón, i el director general de la companyia Biokit SA, Pau Planas, van signar dijous l’acta per al lliurament a l’Ajuntament de les instal·lacions i construccions que la companyia té a Can Malé.\nL’empresa Biokit ja ha deixat totes les naus situades a la zona de Can Malé, menys un petit espai que encara necessita, i s’ha traslladat a la seu construïda al polígon industrial de Can Montcau. Per això, l’empresa i l’Ajuntament han pogut signar l’acta de lliurament d’instal·lacions, aprovada en el ple del passat 25 de gener, en compliment de les previsions de les bases d’actuació de la junta de compensació del sector discontinu de Can Montcau-Can Malé de Lliçà d’Amunt i del projecte de reparcel·lació d’aquest sector.\nAixí doncs, Biokit ja ha fet lliurament a l’Ajuntament de les parcel·les i instal·lacions de cessió obligatòria i gratuïta establertes, menys un petit espai, necessari encara per culminar el procés físic i administratiu de trasllat, que mantindrà com a màxim fins al desembre de 2021.\nA banda de formalizar la cessió de l’espai, en l’acta aprovada també es formalitzen els acords relatius a l’enderroc i la compra de material. En aquest sentit, l’acta inclou l’extinció de l’obligació econòmica contreta per Biokit d’assumir fins a un import de 200.000 euros el cost d’un eventual enderroc de les construccions i instal·lacions existents, atès l’interès de l’Ajuntament per mantenir-les. I també inclou l’adquisició per part de l’Ajuntament de determinats elements mobles, que es relacionen, que Biokit transmet en condicions econòmiques molt beneficioses, per un preu de 100.000 euros més IVA.\nAra, l’Ajuntament vol traslladar alguns serveis municipals a la zona de Can Malé, d’uns 17.000 metres quadrats, qualificada per l’actual Pla d’Ordenació Urbanística Municipal com a sistemes d’espais lliures i d’equipaments.\nL’alcalde també va explicar en el darrer ple que s’està treballant en quins usos donar a aquestes instal·lacions on, a més de serveis municipals, hi estarà ubicat un Centre Artesanal de Cervesa (a la planta baixa de la nau principal) i, posteriorment, es farà un procés participatiu per als espais que encara quedin lliures, ja que, segons l’alcalde, Can Malé esdevé una possibilitat de disposar de més espai per a les entitats locals culturals, socials, etc.


Shailene Woodley arrossega ‘Missatge antisexual de la vida secreta del adolescent americà | Decididor - Altres\nShailene Woodley arrossega ‘Missatge antisexual de la vida secreta del adolescent americà | Decididor\nÉs possible que Shailene Woodley hagi aconseguit el seu gran descans en el drama ABC Family La vida secreta de l’adolescent nord-americà , però no mira enrere l’experiència. En una entrevista recent amb Xivarri , l'actriu va revelar que se sentia atrapada en el drama adolescent, que va adoptar un missatge cada vegada més favorable a l'abstinència al llarg de les seves cinc temporades. Fins al dia d’avui és una de les coses més difícils que he tingut mai de fer, va dir Woodley sobre la conciliació del missatge conservador del programa amb les seves pròpies creences progressistes.\nEl 2008, Woodley va aconseguir el seu primer paper important quan va ser nomenada Amy Juergens, una noia de 15 anys que es queda embarassada després de tenir relacions sexuals al campament de la banda, en un drama per a adolescents. Vida secreta de l'adolescent nord-americà . Quan vaig iniciar la sessió Vida secreta Vaig llegir [tres] episodis i vaig signar un contracte per sis anys, va dir a Bustle. [Aquests episodis] van arribar a casa. Vaig tenir amics a l’institut que estaven embarassades. Em sentia com tot el que volia enviar al món.\nCom puc veure la temporada 14 de Heartland\nMalgrat això, Vida secreta El missatge va començar ràpidament a canviar després que el personatge de Woodley tingués el seu fill. En lloc d’adoptar un missatge d’acceptació progressiu, l’espectacle va tractar Amy com un conte de precaució: la seva història sovint es contrastava amb la d’un altre personatge, Grace (Megan Park), que portava un anell de puresa i va prometre salvar-se pel matrimoni.\nrick i morty hulu\nHi havia moltes coses que s’escrivien als guions, que no només jo, sinó molts dels repartiments, en desacord, va dir Woodley, de les trames antisex del programa. Hi va haver sistemes de creences que es van impulsar que eren diferents als meus. Tot i així, legalment, m’hi vaig quedar atrapat.\nWoodley va afegir que aquesta experiència negativa la va empènyer a buscar papers més adults que reflectissin millor les seves opinions. Estar encès Vida secreta em va impulsar a ser més vocal sobre els meus propis sistemes de creences, va dir a Bustle. A la meitat de les cinc temporades del drama, va protagonitzar Els descendents (2011) al costat de George Clooney, on interpreta una adolescent que lluita contra l'addicció. El 2013, l’any Vida secreta va acabar, Woodley va aparèixer en un drama dramàtic L'espectacular ara , i l'any següent, va fer la seva primera aparició al Divergent franquícia i La falla a les nostres estrelles .\nAmb aquests papers, finalment Woodley va poder alliberar-se Vida secreta de l'adolescent nord-americà . He perdut la meva virginitat com set vegades a la pantalla. ella va dir. Vaig perdre la meva pròpia virginitat d’una manera realment poc romàntica i antiesgèsica, [així] és molt terapèutic per a mi que interpretant aquests personatges mostrés a les dones joves el que poden esperar.\nLlegiu l’entrevista sencera de Shailene Woodley amb Bustle aquí .\nés el camp dels somnis a netflix\nOn emetre La vida secreta de l’adolescent nord-americà\npots veure notícies a netflix\nOne punch man temporada 2 total d'episodis\nper què és tan bo avatar the last airbender?\nAdam Sandler adults\ncalendari Hard Knocks 2021\nés com el Grinch va robar el Nadal a netflix


L’objectiu d’Anunciant la festa és mostrar els cartells que són la imatge de les festes al carrer, l’evolució del cartellisme entre mitjan segle XX i avui, els canvis estètics i com les imatges han contextualitzat la transformació de la societat barcelonina.\nEls més de setanta cartells exposats són propietat de la Federació i les entitats associades, entre elles l’Esbart Català de Dansaires que hi col·labora amb un conjunt de cartells editats per l’Ajuntament de Barcelona entre 1995 i 2010. També inclou alguns cartells anteriors a 1951 i s’acompanya amb crítiques publicades sobre els cartells i de comentaris dels artistes que els han creat.\nAnunciant la festa. Els cartells de la Festa Major s’inaugura el dia 15 de setembre a les 20 h a La Casa dels Entremesos i es pot visitar del 14 de febrer al 23 de setembre i del 28 de setembre al 26 de novembre.\nPodeu trobar més informació a la pàgina web de La Casa dels Entremesos


D’una figuera pretèrita - Blocs de VilaWeb\nPublicat el 7 d'agost de 2020\nD’una figuera pretèrita\nLa magdalena de Proust no és res comparada amb l’explosió d’una figa del bancal de l’avi en la boca després de sopar. Pelar-la pren un aire de ritu primitiu: des de la punta que l’enganxava a la figuera, en baixes la pell, fins que es queda nua, blanquinosa, amb una textura rugosa, a l’espera del primer mos, del segon mos, del -si hi ha sort i és ben gran- tercer mos. Hi ha diverses maneres de menjar-se-la, en efecte: hi ha qui la parteix en dues meitats, i hi fica la boca per xuclar-la; hi ha qui se l’engoleix amb corfa i tot; hi ha qui, com en aquell conte de la Carlota Gurt, «Un forat ben fondo», n’agafa els fruits per fer-ne mermelada o, simplement, gaudeix porgant l’arbre.\nDesprés de sopar, hi ha el bol amb les figues -negres i blanques, sense discriminacions- que el pare ha collit en algun moment de la vesprada de les dues figueres que actuen de frontera de bancals: una, nascuda al camp de sota, dona fruits en el nostre; l’altra, parida en el nostre tros de terra, regala fruits als veïns del darrere. Amb l’un i l’altre, el pacte a tres és clar: agafeu-ne les que vulgueu, que és una llàstima que es facen malbé amb la bona pinta que tenen. I el pare i els veïns del costat i del darrere, tots junts, obeeixen. Primer, n’agafe una blanca -en realitat, les blanques són de color verd- petita, petita, amb la pell tibant, que, en despullar-la, ofereix unes corbes apetitoses. Té, però, menys gust del que aparentava. A continuació, és el torn d’una negra, una mica més arrugada que l’anterior, i en trac la pell; la polpa no presenta la perfecció de la de la blanca, però està molt més deliciosa. El que actua com un ressort memorialístic, però, és la minúscula i rasposa illa morada que hi ha quedat: en passar-hi la llengua, recórrec més de quinze anys enrere, quan la caseta no era com és i, a l’entrada, una figuera donava la benvinguda als visitants. Les figues, aleshores, les collia ell, l’avi: les més grans, sempre, o «per al xic», o «per a la meua Pepa». Temps d’innocència, d’ignorància, de vacances despreocupades, però, sobretot, d’ells dos, de l’avi i de l’àvia. D’ell cuidant el camp, les olives, les tomaques, la vinya del setembre. D’ella, posant-se un ramellet de gessamí o a la brusa o a l’orella, i mostrant-se tan bonica com era. O de la gandula d’indis i vaquers on reposava per a descansar mentre feia fum amb el caliquenyo. O dels fartons amb orxata llegint una revista del cor, o simplement visualitzantel paisatge. L’estiu era l’època d’ells; totes les estacions, en realitat, eren època d’ells. Aquella figuera ja no hi és, com tampoc no hi és ni la palmera -que va morir per homicidi a mans d’una bestiola-, ni l’olivera que jugava a fer de glorieta -assassinada per ampliar l’aparcament i l’entrada-, ni tantes coses ni tanta gent -colgades pel temps, que no per l’oblit.\nÉs curiós, tanmateix, com la malastrugança en l’acte de pelar una figa i la supervivència d’un tros de pell han pitjat el clic. La magdalena de Proust? Les figues d’aquella figuera pretèrita plantada i cuidada per Pipo sí que estaven plenes de vida i d’història!\nAquesta entrada s'ha publicat dins de General, Llibres, escriptors, literatura per Àngel Cano Mateu | Deixa un comentari. Afegeix a les adreces d'interès l'enllaç permanent


Llums solars de jardí - FESMÉS\nGaudeix del jardí tant de dia com de nit! A Fesmés descobriràs llums solars de diferents estils perquè les col·loquis a l'exterior del teu habitatge i gaudeixis com mai del jardí. No te les pots perdre!\nInici > Bricolatge>Il·luminació>Il·luminació exterior>Llums solars jardí\nTipus de producte Balisa finestra Balisa flotant Balisa terra Llum decorativa Llum para-sol Llum penjant Llum sobretaula Placa decorativa\nForma Animal Bombeta Buda Cactus Cavallet de mar Cilíndrica Circular Far Flor Globus Libèl·lula Mussol Papallona Peix Poma Rectangular Roca Rodona\nMaterial Acer inoxidable Metall Metall i polipropilè Plàstic Polipedra Poliresina Vidre i corda de jute\nColor Assortits Blanc Blau Blau cel Coure Marró Metall Negre Plata Rosa Taronja Translúcid Transparent Transparent i natural Vermell Vermell i blanc\nEstil Clàssic Exòtic Funcional Industrial Infantil Juvenil Modern Naturalesa Nàutic Oriental Retro Vintage Ètnic\nLLUM SOLAR LED VIDRIE\n110X185MM 8,95 €\nLLUM SOLAR LED 3 MODELS\n140X270X140MM 9,95 €\n130X205X130MM 10,95 €\nLLUM SOLAR LED METÀL·LICA 2UTS\n155X220X155MM 15,95 €\nLLUM PENJANT SOLAR LED DORTMUND\nRef. 737136001 / SIMON\nLLUM SOLAR METÀL·LICA PENJANT\n150X270X150MM 17,95 €\nLLUM SOLAR LED METÀL·LICA PENJANT\n185X185X225MM 18,95 €\nLLUM SOLAR LED EXTERIOR GLOBO 4 MODELS\nLLUM SOLAR LED BOMBETA MULTICOLOR 4 MODELS\nØ75X150MM 2,95 €\nLLUM SOLAR BOMBETA\n150X75MM 2,45 €\nLLUM SOLAR LED BLANC/MULTICOLOR\nØ60X90MM 2,45 €\nLLUM SOLAR LED MOSAIC 5 MODELS\nØ100X90MM 4,95 €\nLLUM SOLAR LED ROCA JARDÍ\n145X115X110MM 7,95 € 6,95 €\nROCA SOLAR LED CARACAS (3UN)\nRef. 712060000 / SIMON\n1 LED 30,95 €\nLLUM SOLAR FLOR DEL LOTUS MULTICOLOR 4 MODELS\n280MM 11,95 € 9,95 €\nLLUM DE TAULA SOLAR LED CACTUS\n280X440MM 24,95 €\nLLUM SOLAR LED ANIMALS 3 MODELS\nBALISA SOLAR LED FINESTRA LIBÈL·LULA\n1 LED 5,49 €\nLLUM SOLAR LED PAPALLONA JARDÍ 4 MODELS\n950X700X1100MM 3,95 € 3,45 €\nLLUM SOLAR LED FRUITA 6 MODELS\n80X100MM 3,95 €\nLLUM PENJANT SOLAR LED CAVALLET DE MAR\n110X60X130MM 5,95 €\nLLUM PENJANT SOLAR LED PEIX\n150X80X90MM 5,95 €\nLLUM SOLAR LED ANIMAL\n85X115X65MM 3,95 € 3,45 €\nLLUM SOLAR LED MUSSOL\n700X950X120MM 4,95 €\nLLUM LED SOLAR MUSSOL\n70X90MM 3,95 €\nLLUM SOLAR LED PAPALLONA 3 MODELS\n250X380X40MM 14,95 €\nPANELL SOLAR LED GARDEN\n410X190MM 19,95 €\nPANELL SOLAR LED WELCOME\nLLUM SOLAR LED BUDA PEDRA\n220X150X310MM 19,95 € 18,95 €\nLLUM SOLAR LED FAR\nØ220X810 49,95 €\nLLUM SOLAR ACER INOXIDABLE (7UN)\nØ140MM 8,95 € 7,95 €\nLa il·luminació d'un habitatge, és un dels aspectes més importants que hem de tenir en compte, però, sobretot, la il·luminació de jardí i de totes les zones exteriors de la llar, ja que és el primer que veuen des del carrer o la porta d'entrada de casa. A Fesmés trobaràs una gran varietat de llums solars jardí, que a més d'il·luminar l'exterior del teu habitatge, complementaran l'estil decoratiu de la llar.\nEn funció de la impressió que vulguem donar, col·locarem un tipus d'il·luminació o un altre, per què arran de la imatge que generem a primera vista del nostre habitatge, aconseguirem crear i transmetre l'ambient desitjat\nCaracterístiques dels llums solars de jardí\nEls llums solars de jardí es caracteritzen principalment pel seu sistema de funcionament, ja que aconsegueixen captar la llum del sol per il·luminar el jardí de manera molt més econòmica que un altre tipus de llums. A més, et permeten estalviar energia i il·luminar les terrasses, barbacoes o porxos de forma elegant i amb estil.\nCom funcionen els llums solars de jardí?\nEls llums solars de jardí tenen un funcionament molt peculiar, ja que gràcies a les petites plaques solars que presenten a la part superior, aconsegueixen captar i emmagatzemar la llum solar, desprenent la llum a mesura que es va fent fosc i transformant el jardí en un espai acollidor i ple de punts de llum. A més, per potenciar aquest ambient tan agradable, els pots combinar amb garlandes de llums i convertir el jardí en el teu lloc preferit.\nAvantatges dels llums solars per al jardí\nEls llums solars ofereixen grans avantatges per ser els elegits. En primer lloc no tenen consum elèctric, és a dir, s'alimenten directament de la llum solar, i això t'ho agrairà la teva butxaca. Tenen una vida útil més llarga gràcies a les bombetes LEDs. No cal fer cap instal·lació elèctrica ja que aquest tipus de llums solars van sense cables. Poden estar enceses entre 8 i 10 hores fàcilment.\nAltres avantatges per comprar una llum solar de jardí és que algunes compta amb sensor de moviment i el tipus de fixació és flexible, és a dir, pots col·locar-la allà on crear necessari.\nEn aquesta secció trobaràs la millor selecció de llums solars jardí, perquè escullis el model i el disseny que més t'agradi i el puguis col·locar a la paret, clavat a terra o al lloc que sigui més del teu gust. Entra i troba el teu preferit!


Coll de Nargó alberga un curs de geologia general — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Coll de Nargó alberga un curs de geologia general\nColl de Nargó alberga un curs de geologia general\nLa proposta formativa la va organitzar del 9 al 13 de juliol el Col·legi de Doctors i Llicenciats en Ciències de Catalunya. Les sessions teòriques es van complementar amb visites de camp\nAssistents al curs de geologia de Coll de Nargó (Foto: Ajuntament de Coll de Nargó)\nColl de Nargó va acollir la setmana passada, del 9 al 13 de juliol, un curs de geologia general. L'activitat, en el marc del Geoparc de la Conca de Tremp-Montsec, la va organitzar el Col·legi de Doctors i Llicenciats en Ciències de Catalunya . La inauguració del curs va anar a càrrec de l'alcalde nargoní, Martí Riera, i el catedràtic de Recursos Minerals Josep M. Mata.\nDurant les classes es va aportar una visió àmplia i interdisciplinar de la geologia, amb temes com la identificació de roques i fòssils, l'explotació de recursos estratègics i el seu impacte ambiental, els riscos geològics, la relació entre el substracte mineral i la vegetació, entre d'altres. Hi van intervenir diferents professors, tècnics de l’administració i especialistes en intervencions paleontològiques.\nEl curs es va organitzar en sessions teòriques durant el matí i treball de camp a la tarda, intercalant visites a museus i de reconeixement de minerals, roques, fòssils i plantes en el propi medi o en sales d’exposicions.\nLa sessió de paleontologia es va complementar amb una visita al Museu Dinosfera, on es va poder seguir una sessió de restauració d’ous de dinosaure i óssos feta per una tècnica de l’Institut Català de Paleontologia. El darrer dia els assistents van fer un recorregut de caire naturalista pels voltants de Montanissell i Sallent.


Taller de cuina per evitar el malbaratament alimentari — Ajuntament de Bell-lloc d'Urgell\nTaller de cuina per evitar el malbaratament alimentari\nSou a: Inici / Noticies / Taller de cuina per evitar el malbaratament alimentari\nEs durà a terme el dimecres 11 de desembre a la sala de la Cultural a partir de les 18 hores.\nEls tallers, que amb una durada d’una hora i mitja aproximadament s’adrecen al públic adult, van a càrrec de “La cuina de l’Araceli” i s’hi donen consells i idees per planificar la compra, conservar els aliments i elaborar receptes per aprofitar-los al màxim. Al final de cada sessió, hi ha una petita degustació pels assistents.\nAmb l’objectiu de conscienciar als bell-lloquins i bell-lloquines de la importància de la prevenció dins l’àmbit de la gestió dels residus municipals, s’ha previst que el taller es dugui a terme el proper dimecres 11 de desembre a la sala de la Cultural a les 18 hores.\nVeure cartell Taller de cuina per evitar el malbaratament alimentari


Els casals d'estiu es preparen per obrir tot i el descens d'infants inscrits - somMollet\nEls casals d'estiu es preparen per obrir tot i el descens d'infants inscrits\nUns 7.000 monitors han rebut formació per ser responsables de prevenció i higiene aques estiu\nDiumenge, 21 de juny de 2020 | 10:20h\nEls casals d'estiu es preparen per obrir tot i el descens d'infants inscrits | Silvia Ferran / Aj. Parets\nEls casals d'estiu del Baix Vallès treballen en els últims preparatius de cara a poder obrir aquesta temporada. Gairebé tots els municipis han decidit posar en marxa aquests espais de lleure per als infants. Sant Fost ha estat dels únics que ha preferit no activar-lo, per la baixa demanda de les famílies del municipi.\nUn dels primers a obrir portes serà el de Martorelles, ho farà el 25 de juny estrenant ubicació, l'escola Simeó Rabasa, en lloc de les Pruneres com s'havia fet en els darrers anys. El casal compta amb un centenar d'inscrits, la meitat dels que ho van fer l'any passat.\nA Montornès, han estat 230 els infants que s'han inscrit. Tot i que en un principi s'havien previst cinc escoles diferents on fer-se el casal, finalment es farà a les escoles Marinada, Palau d'Ametlla i Can Parera. Dilluns està prevista una reunió telemàtica amb els pares.\nA Mollet, Ca n'Arimon acollirà el campus d'estiu que es realitzarà des del 29 de juny i fins al 10 de setembre, en horari de 8 h a 17 h i amb servei de menjador. Mentre que a Parets, el casal començarà el 29 de juny i acabarà el 31 de juliol. Aquest any l'aforament està limitat a 360 nens i nenes.\nNou responsable de seguretat i higiene pels casals\nPer altra banda, durant els darrers dies, la Direcció General de Joventut i la Secretaria de Salut Pública s'ha encarregat de formar virtualment a més de 7.000 monitors que aquest estiu seran responsables de prevenció i higiene de les activitats de lleure. Aquesta figura vetllarà pel compliment dels protocols a les activitats en matèries com rentat de mans, la desinfecció, els grups reduïts o la detecció de símptomes de Covid-19.


Riba denuncia davant del President del TEDH el bloqueig judicial que imposa el Tribunal Constitucional | Diana Riba i Giner\nDiana Riba i Giner República catalana\tRiba denuncia davant del President del TEDH el bloqueig judicial que imposa el Tribunal Constitucional\nEl president del Tribunal Europeu de Drets Humans (TEDH), Linos-Alexandre Sicilianos, ha recordat avui que els estats tenen “l’obligació” de “facilitar” l’accés al tribunal. Així de contundent ha sigut Sicialianos en resposta a una pregunta de l’eurodiputada d’ERC Diana Riba sobre traves que el Tribunal Constitucional posa als presos polítics per accedir al tribunal d’Estrasburg.\nSicilianos ha assegurat en una intervenció al subcomitè de Drets Humans de l’Eurocambra que si els arriba una “demanda” d’aquest tipus “abordaran” la qüestió. “El tribunal haurà d’investigar i constatar si hi ha una infracció”, ha dit el president del tribunal, que ha afirmat que ja hi ha precedents de casos en què s’ha dificultat l’accés de presos al TEDH.\nDurant la sessió del subcomitè, Riba ha preguntat al president del TEDH si el tribunal té “mecanismes” per detectar casos en què es pot estar obstaculitzant l’accés de persones empresonades al tribunal, en referència a la suposada estratègia del Tribunal Constitucional d’admetre recursos dels líders independentistes empresonats per impedir que arribessin al tribunal d’Estrasburg.


Un cònsol espanyol a Perpinyà\n"Li ha calgut anar a 'França' per descobrir la catalanitat"\nS’explica que el president del Govern de la República Niceto Alcalá Zamora quan va sentir que el diputat d’Unió Democràtica Trias i Peitx reclamava que, pels catalans el Rosselló i la resta de comarques nord-catalanes, eren el nostre Gibraltar particular, va exclamar: “¿ qué quieren que haya más catalanes en España? ¡ni hablar!”\nIgnoro si l’actual consol general del Regne d’Espanya coneixia aquest detall de la història parlamentària espanyola, com també desconec si, l’actual cònsol, coneix qui era el Sr. Alcalá Zamora. El que sí detecto és que l’arrogància i menyspreu dels representants polítics i diplomàtics espanyols per tot allò que té flaira de catalanitat, continua incòlume. Si no és així, com un representant diplomàtic espanyol, nascut a les rodalies de Barcelona per més vergonya, pot insinuar que Perpinyà ha de deixar de promocionar-se com “la catalana” per fer-ho com “la francesa”. Com algú viatjat i suposadament amb una certa cultura, m’interrogo, pot sorprendre’s de veure senyeres a la capital del Rosselló? La seva arrogància només és comparable amb la seva ignorància producte d’endèmics prejudicis i de mala maror per la identitat de Catalunya. No poden, ni volen concebre, que Catalunya i la catalanitat va molt més enllà del Principat de Catalunya i per això “es sorprenen veient senyeres –i potser alguna estelada- en un estat estranger com França. Reinterpreten la història, ens neguen el nostre passat, escarneixen els nostres ídols i referents i quan creuen la frontera, ves per on, comproven la falsedat de les seves proclames i reivindicacions. La mentalitat inquisitorial, farcida i confitada de centralisme uniformador, provoca aquestes alteracions de la ment i, conseqüentment, acaben seguint a Goebbels creient que una mentida a còpia de repetir-la esdevé realitat”.\nLa sort –o dissort- dels catalans també es juga fora de les “nostres” fronteres i cuidar l’avantguarda és tan important i necessari com la rereguarda. No debades, els experiments socials i aculturitzadors endegats al País Valencià, a les Illes o al Rosselló algun dia, si no fem la independència, ens els faran tastar amb d’altres formes i elixirs a casa nostra. Això és al Principat de Catalunya i els mals i els enganys les terceres vies constructores. El cònsol general del Regne d’Espanya a Perpinyà, el nom del qual no vull recordar, participa de tots els vicis i maleses que pregona l’anticatalanisme més visceral. Li ha calgut anar a “França” per descobrir la catalanitat. Hom havia començat a creure que el fet diferencial català i llur autogovern l’atorgava la sagrada Constitució del 78. I si és així Perpinyà deu formar part d’Espanya llavors com el 1659 o a l’inici de la Guerra dels Segadors. Una època on la fidelíssima vila de Perpinyà va ser exemple per tots els catalans. I des d’ahir fins avui, passant per demà.


Noguera plantada ter-rí-co-la\nPublicat el 27 de març de 2013\nEl camp per córrer a editar llibres de qualitat i en català tendeix a l’infinit. D’editorials no lligades a cap mena de poder econòmic, polític i mediàtic o franquista, militar i espanyol n’hi ha força, més de les que hom es pensa. I més que n’hi ha d’haver mentre Grup 62 estigui en mans del Grupo Planeta.\nHo demostra el naixement d’Edicions Terrícola. En són els màxims i mínims responsables na Laia Noguera i Clofent (Calella, 1983) -que escriu com els àngels i és el meu amor platònic, demano tanda per a la propera reencarnació, queda escrit- i l’Esteve Plantada (Granollers, 1979) -un noi ben plantat, ben llegit, coeditor de NacioGranollers.cat i que forma part dels espaterrants Els Nens eutròfics-. Amdós són premi literari de poesia Amadeu Oller (2002 i 1997 respectivament), ambdós entusiastes i sobradament preparats, ambdós necessàriament ingenus i valents per tirar endavant una editorial de poesia.\nBiel Barnils: Quan i com va néixer aquesta editorial?\nEsteve Plantada: Néixer, de manera formal, el desembre d’aquest 2012. Però la idea feia molt de temps que la teníem al pap. Amb la Laia sempre havíem compartit la il·lusió de ser editors, de triar textos i autors, de cuidar-los i de fer-ne un producte atractiu que n’ajudés a escampar la paraula. Feia anys que en parlàvem i ens flipàvem… I, ves per on, ho hem fet. El procés es va accelerar fa cosa d’un any, quan la Laia em va deixar llegir un llibre seu que s’escapava dels cànons del que diríem que és un llibre de poesia “convencional”. Aquella lectura em va fascinar i li vaig dir que li editaria, així, efusivament i sense tenir res lligat, però amb les ganes de fer, d’una vegada per totes, una editorial que jugués amb el format i amb textos atrevits. Com no podia ser d’altra manera, la Laia es va engrescar immediatament tant com jo i així vam anar construint el concepte de l’editorial i d’allò que ens agradaria fer.\nEdicions Terrícola no existiria sense Barcelona Review?\nLaia Noguera: És possible que no. Quan vam dirigir junts la Barcelona Review vam adonar-nos que érem un bon equip i ens van quedar ganes d’editar llibres i fer webs literàries junts. Però potser sí que un dia o altre hauria acabat existint Terrícola, encara que no haguéssim estat fent la Barcelona Review. Jo crec que estàvem predestinats a fer equip literari.\nEdicions Terrícola! Per què aquest nom?\nEsteve: Ens va costar molt trobar el nom, no et pensis… Fèiem pluja d’idees i una tirallonga de noms en llistes i llistes, però no acabàvem d’estar convençuts amb cap dels que sortien. Curiosament, Terrícola va ser un dels primers noms que va aparèixer en aquestes sessions d’anar dient, i recordo que el va dir la Laia i no en vam fer gaire cas… Un bon dia, el vam tornar a dir i ens va aparèixer amb una força increïble. A més, jo crec que el que més ens fascina del nom és que la Laia el visualitzava d’una manera i jo d’una altra. A mi de seguida em va suggerir un món molt marcià, de l’espai, amb éssers verds i coses frikis. M’encanta. En canvi, la Laia hi veu l’essència, una connexió amb les coses de la Terra, una manera de subratllar que som terrícoles, d’aquí, d’aquesta part d’univers, i que ho acceptem amb totes les conseqüències.\nPerò no havíem quedat que la poesia era poc terrenal? O és al revés?\nLaia: Les persones som com arbres: mirem al cel, però estem arrelats. Si no tenim terra a la nostra vida, és impossible que puguem volar.\nI el nom de la col·lecció? Infinitesimal!\nEsteve: Ens agraden molt els noms llargs i que saben explicar-se per si sols. La idea de l’editorial és treballar en dues col·leccions, totes dues de poesia. Vam decidir començar per les plaquettes, que són petites obres amb unitat de sentit, i se’ns va acudir això d’infinitesimal perquè sonava bé, perquè era llarg i perquè definia en si mateix allò que la col·lecció ofereix. Són tastets molt petits de bona poesia de grans autors contemporanis.\nEl primer llibre de la col·lecció el signa en Carles Hac Mor. Tota una declaració d’intencions!\nLaia: Volíem que en Carles fos el primer nom de l’editorial. És un gran poeta i té una virtut que ens interessa molt a Terrícola: sap passar per sobre dels conceptes i els límits, perquè comprèn que són merament convencionals. Jo personalment m’he passat la vida saltant barreres i trencant límits. La gràcia de tot plegat és que són inexistents i ets tu mateix (i l’herència social i familiar, que et condiciona, però és superable) allò que et posa els límits. Jo no en vull cap ni un.\nEsteve: En Carles és un nom literari que connecta molt bé l’ànima d’una editorial com la nostra amb l’escenari poètic del país. Però, de fet, en el fons tampoc no va ser tan meditat. Vam fer una llista de noms amb qui ens agradaria comptar i vam veure que en Carles, per trajectòria i per compromís, hi havia de ser. Ha estat el primer, i n’estem molt contents.\nDesprés la Meritxell Nus! Una poeta inèdita!\nEsteve: Per a nosaltres era essencial que en aquestes tres primeres plaquettes hi hagués algú jove, amb talent i encara inèdit. Fa temps que seguim l’obra de la Meritxell Nus i és d’una qualitat i una personalitat inqüestionables. Apostar per ella és una de les grans satisfaccions que hem tingut. És el que volíem: publicar allò que creiem bo, amb independència del nom o de la notorietat.\nI el gran Jordi Valls!\nLaia: En Jordi l’estimo i l’admiro amb bogeria.\nEsteve: És una altra de les veus que cal tenir molt en compte en el panorama poètic actual i completava una tripleta molt variada i diversa, tant en generacions com en intencions i estil.\nTres plaquettes, per què?\nEsteve: El tres és un número fantàstic! A més, ens permetia presentar-nos en societat amb un petit gruix, amb un petit discurs de “som això i us mostrem aquesta poesia”. Pots triar i remenar en tres estils molt diferenciats i de gran qualitat.\nDe quines tres plaquettes es tracta?\nLaia: En Carles va escriure El cel barrat, un poema llarg, expressament per a la plaquette. És un poema molt en la seva línia. Llegiu-lo i ho entendreu, o no. Amb la Meritxell vam quedar un dia a Lleida, a Can Ramon, el restaurant d’uns amics seus i ara també meus, i vam triar un poema adient a la plaquette. S’anomena Sense permís. Molt Nus, molt d’Estac, molt terrícola. A mi m’encanta. El final té molta força. I la plaquette d’en Jordi es diu L’esfinx. Una sèrie de haikús i altres poemes curts. Enigmàtic.\nI pel maig editareu Llegat rebel, de Lluís Calvo. Poca broma, tant pel títol com per l’autor.\nEsteve: Llegat rebel és un títol magnífic que ens ha caigut del cel, una petita joia que en Lluís ens ha cedit com a estrena i que, no cal dir-ho, ens fa molt feliços de publicar. En Lluís Calvo és un dels poetes que més admirem i compta amb una obra poètica extensa, diversa i d’un nivell que el fa ser un dels màxims referents de la poesia catalana actual. A més, aquest Llegat rebel és una de les seves millors obres, sense cap mena de dubte, i això ja és dir. Amb força, amb enginy, amb un contingut que estremeix, amb un rigor extraordinari i amb un compromís excepcional amb la versificació i el fet de ser poeta. De veritat, una troballa magnífica i una estrena que mai hauríem pogut somiar.\nDieu que us interessen els llibres com a objectes, el seu disseny, tacte, olor i forma. És a dir, que no es podran descarregar per internet?\nLaia: De moment, no volem fer llibres que simplement puguin ser pdfs. Però vés a saber. Jo tinc al cap fer altres coses, però prefereixo no parlar-ne.\nEn canvi la distribució sí que serà bàsicament via xarxa?\nEsteve: La distribució, ara com ara, serà a través del contacte directe, i la xarxa hi jugarà un paper fonamental.\nQuants llibres us agradaria, d’entrada, publicar anualment?\nLaia: Voldríem fer 6 plaquettes i 2 llibres de la col·lecció gruixuda, diguéssim. Però no sé què passarà. Això depèn de si sabem arribar al públic.\nCom veieu el món editorial català?\nEsteve: Amb una activitat i una efervescència molt notables. D’una banda, les editorial “grosses” no saben què fer per sortir-se’n. Però, de l’altra, hi ha un ventall molt gran i divers d’editorials “petites” o independents que publiquen amb ànima i amb qualitat, i procurant ser “sostenibles” a tots nivells. Això és magnífic, és una suma que enriqueix el panorama, tot i que hi hagi el risc de saturació. Nosaltres només volem aportar un petitíssim gra de sorra en tot aquest paisatge.\nI el món editorial que edita específicament poesia? La creació d’Edicions Terrícola respon a la voluntat d’omplir alguna mancança d’aquest món editorial?\nLaia: Volem publicar en l’aiguabarreig de la poesia, el disseny i l’ecologia. Volem fer llibres arriscats, que investiguin, inquiets, que saltin límits. I en clau de quilòmetre zero, semiartesanal, de treball col·laboratiu amb altres disciplines artístiques.\nQui distribueix Edicions Terrícola? Ja sabeu que és la mare dels ous?\nEsteve: De moment, ens ho fem tot nosaltres. Som molt petits i creiem que, ara com ara, podem assumir-ho. A més, apostem per la força del recital i de la presentació en directe. De totes maneres, hem d’investigar com ens funciona el projecte amb aquests primers títols i prendre decisions harmòniques entre els llibres i la projecció que necessitin. Ja es veurà.\nFareu el salt a la resta de territoris de parla catalana? Ja sigui pel què fa a la distribució com pel què fa a la tria d’autors?\nLaia: Sí, és clar. El nostre marc mental és el dels Països Catalans. No sé ben bé com arribarem a distribuir a tot arreu on volem fer-ho, però ho farem. Si ha de ser, serà. Ara bé, només podem anar a poc a poc i fent bona lletra. No podem pretendre abastar-ho tot d’un cop de pedra.\nDemanareu alguna subvenció al Ministerio de Cultura y Deportes espanyol?\nEsteve: No. Ni ho tenim previst ni ens fa falta. A més, apostem per intentar ser sostenibles amb una racionalització de l’esforç de producció i allò que podem assumir. Si no es pot, no es pot. I, de moment, al Ministerio de Cultura y Deportes no se’ns hi ha perdut res.\nLa vostra intenció és editar només poesia?\nEl català morirà mai?\nEsteve: És possible que sí. Però encara li veig bona salut, crec que en té per estona. En tot cas, si ha de morir, almenys que mori dignament i perquè ho dictin els temps, i no pas a causa de la inacció o del vassallatge.\nLaia: En aquest món degenerat en què es valora la porqueria moral i es menysprea la virtut, què vols que et digui, no sé pas què pot passar. Però ara la poesia continua essent necessària. La poesia escrita i la no escrita. Jo faré tot el que pugui per ser canal de poesia, alegria, saviesa i amor.\nLlarga vida, tel·lúrics!\nEsteve i Laia: Igualment, Biel! Moltes gràcies per haver-nos volgut entrevistar.\nMe’n moria de ganes.\nNarcís Comadira al Casino de Vic\n20 de març a les 20.00 hores a la Sala Modernista del Casino de Vic\n“Marques de foc” Narcís Comadira (Ara Llibres)\nAmb la presència de Francesc Codina, degà de la Facultat d’Educació, Traducció i Ciències Humanes de la UVic


Libros de HARMER WENDY - La caixa d'eines.\nLA PERLA 13: LA PERLA I LA FADA DEL BOSC\nUna nova aventura de la Perla, la fada més urbana i amb més glamur, a Nova Zelanda.La Perla ha aterrat en un frondós bosc de Nova Zelanda. L'Omaka, la fada d'aquest parc silvestre, està preparant una festa d'aniversari molt especial i la Perla vol donar-li un cop de mà. Aviat sospita que darrere les falgueres platejades i els imponents arbres, s'amaga alguna cosa estranya....\nLA PERLA 2: I LA NINA TRISTA\nLa Perla, la fada del parc, ha rebut una visita molt especial: l'Òpal, la fada del desert, ha vingut per primer cop a la gran ciutat, y a la Perla li fa molta il·lusió ensenyar-li els seus racons preferits!La Perla té visita!L'Òpal, la fada del desert, ha fet un llarg viatge des de casa seva, a la serra de l'Arc de Sant Martí, per veure la gran ciutat per primer cop. La P...\nLA PERLA 14: I LA FADA DE LA MODA\nPerla, la fada urbana amb més glamur, viatja a la capital de la Moda: París!Oh, là là! La Perla ha aterrat al jardí d'un palau a París on viu la Fifi. La fada francesa es prepara per presentar la seva fabulosa col·lecció de moda. Aviat arribaran tots els seus amics per admirar els espectaculars vestits, i la Perla hi tindrà un seient a primera fila. Però, i si els pla...


Altres plataformes - Pack Màgic\nLa plataforma de cinema on-line Filmin acull les darreres estrenes de Pack Màgic obrint així noves oportunitats de gaudir des de casa d’aquestes pel·lícules especialment adreçades al públic infantil.\nEl conjunt de produccions que s’incorporen al catàleg de Filmin són exemples d’un cinema de qualitat, de valors i de diversitat estètica que afavoreix un consum audiovisual enriquidor i formatiu per als infants. Les pel·lícules que trobareu en aquesta plataforma streaming són les següents:\nCatàleg a Filmin\nLes pel·lícules de Pack Màgic són també al catàleg d’Screenly, la plataforma web que organitza projeccions a la carta. Screenly permet que qualsevol persona sol·liciti la projecció d’un film a una sala de cinema a través d’un sistema de reserva col·lectiva. Per saber-ne més consulteu “Què és screenly” i “Com funciona” a la seva web oficial.\nCatàleg a Screenly\nPodeu comprar els DVD de le pel·lícules a la nostra botiga, o també a les llibreries Abracadabra, On the road, Casa Anita, la llibreria de la Filmoteca i Pati de Llibres, de Sant Cugat del Vallès. També els trobareu al vestíbul dels Cinemes Girona, a les seus de Parentalis i Tatarana i a Educa Multimedia.


El blog de Nemo: de juliol 2008\nÉs veritat que ja fa un parell de setmanes que aquest blog no s'actualitza, però això ha sigut fruit més de les circumstàncies que no d'una decisió premeditada. Ara, però, arriba el mes d'agost, i és hora que el blog agafe, com (gairebé) tothom, unes vacances. Durant les pròximes setmanes, per tant, no hi haurà entrades noves: si voleu, podeu deixar els vostres comentaris a les entrades ja existents.\nTambé podeu posar-vos en contacte amb mi, si us abelleix, enviant-me missatges de correu electrònic a l'adreça que trobareu al cantó superior dret d'aquest blog, i que ha canviat recentment (l'anterior em donava problemes).\nNo cal dir que tindré molt de gust de rebre, llegir i contestar els vostres comentaris i missatges, si és que me'n deixeu/envieu.\nMolt bon estiu a tothom i fins prompte!\nPublicat per Nemo a 19:10 8 comentaris:\n(Publicat en dosmanzanas.com el 17 de maig de 2008. Aquí puedes leer el texto en castellano.)\nSí, ja sé que tu d’homòfob no en tens res, que tu respectes moltíssim els gais (de les lesbianes no te’n deus recordar, però de segur que també les respectes) i fins i tot tens amics gais… “El que passa”, em dius, “és que açò d'ara no és normal: per exemple, això que en totes les sèries de la tele isca un personatge homosexual… això ja és obsessió. És com si en totes les sèries haguera d'eixir, per castanyes, un jugador de golf, o un col·leccionista de segells, o vés a saber què... Faria malpensar, això, no?”\nLa veritat és que no en totes les sèries que s'emeten ara per televisió ixen personatges homosexuals, ni de bon tros. En canvi, en pràcticament totes ix un bon munt de personatges heterosexuals. Matrimonis heterosexuals ben o mal avinguts, parelles heterosexuals en ple sopar romàntic en un restaurant de luxe, adolescents heterosexuals que s'enrotllen amb la millor amiga de la seua xicota (o amb el millor amic del seu xicot, si són xiques) i fins i tot xiquets heterosexuals als quals ja ‘els fa goig' la seua companya o el seu company de classe… Però aquesta exhibició incessant d'heterosexualitat a tu no et pareix en absolut obsessiva, ni et fa malpensar gens ni miqueta. Això és, simplement, la normalitat.\n“És que no és el mateix”, t'imagine protestant, “perquè la immensa majoria de la gent és heterosexual.” La veritat és que no és clar quin percentatge exacte de la gent és heterosexual, encara que segurament és veritat que els heteros són majoria. Però, veritat que mai no se t'ha acudit pensar que els heterosexuals pogueren estar sobrerepresentats en les sèries de televisió? Doncs així ha sigut, sens dubte, fins fa no-res, i molt probablement així continua sent avui, encara que actualment hi haja algunes sèries en què ix algun personatge homosexual.\nImagina que fóra al revés: que en les pel·lícules i en les sèries de televisió pràcticament només hi haguera personatges homosexuals. Que quan t'abellira veure una pel·lícula de terror, aquesta tractara d'un grupet d'incauts adolescents gais, amb les hormones en ebullició, aïllats en una cabanya enmig del bosc i amenaçats per un assassí psicòpata; que canviares d'opinió i anares a veure una comèdia romàntica i al final –després que l'argument haguera donat mil voltes a com són de complicades les relacions entre les persones– la xica protagonista travessara a peu, corrent, un Manhattan nevat per a quedar-se amb qui, per fi ho havia entés, era la dona de la seua vida; que, ja a casa, et posares a veure una sèrie d'acció en què el musculós i bigotut protagonista i el seu company jovenet i guapet dedicaren a llançar-se pulles i flirtejar descaradament alhora tots els minuts que els deixara lliures la persecució dels roïns; que canviares de canal i t'isquera una sèrie familiar en què es contara com de malament es portaven dos matrimonis veïns, un de gais rics i refinats i l'altre de lesbianes més populars, i després resultara que la pija de la xiqueta dels primers s'enrotllava amb la macarreta de la filla de les segones i s'armava un bon sarau… i així sempre, un dia sí l’altre també l’altre també; i si alguna vegada, molt excepcionalment, eixia algun hetero en les pel·lícules o sèries, seria per a quedar com un tipus ridícul (com en les infames pel·lícules espanyoles dels 60, amb aquells heterots estereotipats a l’extrem) i/o pervers (com l'assassí psicòpata de les pel·lis de terror). Imagina que això haguera sigut així des de sempre, tota la teua vida des que eres xicotet, i que encara avui fóra així en la majoria de sèries i pel·lícules, i només recentment les coses hagueren començat a canviar en algunes d'aquestes. I imagina, també, com et sentiries quan algú et diguera que aquesta moda d'ara de traure tant d’hetero en la tele no era normal, que això ja era obsessió… “Ara”, afegiria llavors aquest algú, “jo d’heteròfob no en tinc res, fins tinc amics heteros i tot, veges tu…”\nPublicat per Nemo a 11:04 5 comentaris:\nPublicat per Nemo a 0:07 6 comentaris:


Bereshit: la reconstrucció de Barcelona i altres mons: Les barraques de Montjuïc: Can Valero, Las Banderas, La Fosa, Tres Pins\nEastriver 30 de juny, 2012\nEm vaig començar a interessar pel tema de les barraques, és a dir, per aquesta altra Barcelona vergonyant en els anys en què vaig estar treballant al Poble Nou. Sabia de l'existència dels nuclis del Somorrostro, de rere el cementiri, del camp de la Bota, però no sabia ubicar-los bé, doncs no hi havia gaire informació (del que més vaig trobar va ser del camp de la Bota). I llavors, poc després, va començar un interés general sobre el tema (jo penso que hi ha sinèrgies temporals i històriques que fan que, de cop, molta gent es comenci a interessar a l'hora pel mateix tema, oblidat durant molt de temps). Van començar a aparèixer informacions diverses, un parell d'anys després van fer el documental famós de tv3 i l'exposició que cites (que vaig visitar)...\nI ara, després d'haver-se estudiat una mica més alguns nuclis famosos (els que he citat, o la Perona), sento que ha arribat el moment de reivindicar Can Valero i d'altres que durant molt de temps han quedat oblidats dintre de l'oblit mateix.\nMolt interessant el teu article, i el plànol, que no el coneixia. D'aquest tema jo també n'he parlat bastant en els meus dos blocs anteriors.\nEnric H. March 30 de juny, 2012\nRamon, vaig tenir la sort (ho he de dir així) de conèixer tots aquests barris. Alguns des de dins. Crec que és important aquesta feina de recuperar la memòria històrica i ciutadana de Barcelona en tots els seus aspectes. No només per la dignitat de qui va habitar les barraques (mereixen aquesta consideració ja que en el seu moment se'ls va marginar), sinó també perquè les generacions actuals i futures prenguin consciència que la realitat no és només la que ells viuen: en certa mesura tots venim, en un moment o altre, d'una crisi històrica que va dur els nostres avantpassats a traslladar-se des del seu lloc d'origen.\nHe llegit els teus apunts del vell Eastriver.\nJúlia 30 de juny, 2012\nAfortunadament s'ha anat recuperant aquesta història. Els barris de barraques eren diversos i hi havia de tot, des de gairebé casetes fins a qualsevol estrany muntatge. Qui més qui menys hi havia anat a veure parents, si no és que hi vivia, al menys d'aquelles generacions. La gent de Montjuíc, de Can Valero i d'altres barris, no en té mal record, potser perquè tenien camp per córrer i jugat i encara era dels barris una mica 'comunicats', també van tenir sort amb un capellà modern i esforçat que ajudava força la gent. Encara hi ha moltes coses que s'ignoren, sobre aquell món.\nÉs cert, Júlia. Al final, tothom acaba fent del seu racó de món la seva casa. A banda que la memòria modifiqui la realitat, som capaços de convertit el record en un petit paradís.\nI moltes coses d'aquestes que ignorem segurament no les sabrem mai. Sobretot d'aquelles més íntimes, que si es fessin públiques trairien aquesta dignitat de què parlem.\nSuposo que tu ens podries explicar moltes coses (no sé si ho has fet).\nEls de Can Valero encara van poder fer negoci durant anys amb els que aprenien a conduir. El Somorrostro era molt pitjor que bona part de Montjuïc, en general.\nSens dubte, Júlia. Al Somorrostro patien unes deficiències condicionades pel lloc on estaven instal·lades les barraques que no eren tan accentuades a Montjuïc.\nRecordo perfectament l'aspecte que tenia el lloc on es feien les pràctiques de conduir, proper a Can Valero; aquells tramvies vells instal·lats a l'esplanada...\nGalderich 01 de juliol, 2012\nFa poc en un treball d'història oral amb els de 4t d'ESO vaig llegir un treball d'una alumna que havia entrevistat el seu avi i explicava com havia anat a parar a un barri de barraquisme amb tota normalitat.\nEm va sorprendre aquesta franquesa amb la nèta quan el que passa en general és l'intent d'amagar aquests passatges tant de forma política com personal.\nEnric H. March 01 de juliol, 2012\nGalderich, està bé que sigui així, oi? Des que la memòria històrica barcelonina ha recuperar el barraquisme com a fenomen que forma part de Barcelona, la gent no només ha perdut la por a explicar els seus orígens, sinó que ho explica amb un cert orgull.\nJúlia 01 de juliol, 2012\nAl barri vaig fer fa anys una xerrada sobre les barraques de Montjuïc i aleshores costava fins i tot trobar testimonis, avui afortunadament els protagonistes ja volen explicar la seva experiència i ho fan molt a gust, de tota manera una tesi doctoral de l'època sobre el tema encara està per publicar, era un món variat i divers, complex, com tots, i, certament, hi havia qui podia viure molt pitjor en un pis de rellogats que en una barraca.\nSícoris 01 de juliol, 2012\nUn tema molt interessant i, com dieu, per més que darrerament se n'hagi parlat tant arran de l'exposició, el documental de TV3 i els estudis que se n'han fet, encara hi ha molt per conèixer. De fet, em consta que a algunes persones els continua resultant difícil d'acceptar públicament que havien viscut a barris de barraques. I és que en un país on la misèria moral i cultural estava institucionalitzada, resultava massa senzill estigmatitzar a qui es considerava "inferior".\nSícoris, certament aquesta misèria moral i cultural que esmentes ha fet molt de mal. Som en un país on de sempre (des de l'Edat Mitjana: jueus i moriscos, sense anar més lluny) ha estat costum assenyalar a qui era diferent. I durant la postguerra aquesta estigmatització va servir per arraconar obrers, treballadors, dones i gent amb idees polítiques diferents a les del Règim. Una desgràcia.\nMr. Aris 01 de juliol, 2012\nHi havien barris, pero, que semblaven del tercer mon, barris d'africa o favelas. Sort que varem evolucionar.\nTens raó, Aris; en alguns barris (de Barcelona i de les rodalies) la misèria i l'abandonament social va arribar a cotes infrahumanes! N'he viscut algunes de ben a prop i recordar-ho encara em posa els pèls de punta!\nNeus. La meva Barcelona. 01 de juliol, 2012\nEl pare del meu marit va viure, molt probablement, en aquesta barriada.\nEncantada de compartir la tarde amb vosaltres.\nNeus, quantes coses ens podria explicar!\nTambé va ser un plaer per a mi. Sempre aprenem un munt de coses.\nTot Barcelona 24 d’octubre, 2015\nPotser és que em faig vell, però allò va ser un mal somni. Avui es vol dignificar i deixar clar que a Barcelona era la que es veia i l'oculta.\nAniré a veure-ho amb la meva senyora, tot sol, i li explicaré, si la memòria m'acompanya, on estava cada cosa, però no ho explicaré tot, perquè hi ha coses que un ha de guardar i que no és menester airejar-les.\nUna abraçada i que el dia sigui fructífer\nEnric H. March 24 d’octubre, 2015\nMiquel, però és un malson que forma part de tu i que quan l'expliques nosaltres no ho veiem com a tal. No series el que ets sense aquelles experiències que, a més, ens alliçonen a tots quan les llegim.\nEns veurem allà i seré feliç podent-te abraçar un cop més.


Continuen les presentacions del Banc de Terres “Ocupar-se al sector agrari al Baix Camp”\nConreu d'oliveres al Baix Camp\nContinua el cicle de xerrades iniciat per l'agent d'ocupació i desenvolupament local (AODL) del Consell Comarcal del Baix Camp per presentar el Banc de Terres de la comarca amb el nom “Ocupar-se al sector agrari”, que inclou 10 activitats durant la segona quinzena d'octubre.\nLa presentació del Banc de Terres s'acompanya en cada municipi d'una xerrada sobre oportunitats de conreus a càrrec de persones expertes del sector agrari.\nEl programa concret per a les activitats previstes fins el 20 d'octubre són les següents:\nVilaplana: dissabte 17 d'octubre de 2017, a les 18.30h, a la Casa de Cultura, l'AODL del Consell Comarcal, Gessamí Sardà, presentarà el Banc de Terres, i a les 19.15 h Frederic Mallol, de l'ADV de l'Associació de Desenvolupament Rural de les Muntanyes de Prades parlarà sobre Producció d'avellana ecològica en zona de muntanya.\nMaspujols: dimecres, 18 d'octubre a les 19h al Casal de Maspujols (carrer de Baix, 22), l'AODL del Consell Comarcal presentarà el Banc de Terres i a les 19.30h Montserrat Serramià, de Garrofina, i Adrià Gomis, de Curculio Nucum, parlaran sobre “La garrofa ecològica per a usos alimentaris”\nL'Aleixar: dijous 19 d'octubre, a les 19h a la Sala de la Societat (carrer Pont de l'Abadia), l'AODL del Consell Comarcal presentarà el Banc de Terres i a les 19.30h Carme Pagès de la Cooperativa de consum El Brot, i Josep Ramon Sainz de la Maza de Suelovivo, parlaran sobre “Alternatives al glisofat: l'agricultura regenerativa”.\nRiudecanyes: divendres 20 d'octubre, a les 18.30h a la Societat Recreativa (carrer del Dilluns, 55) l'AODL del Consell Comarcal presentarà el Banc de Terres, i a les 19h Jordi Sordé, de l'ADV Unió de Pagesos parlarà sobre “El cultiu de l'olivera ecològica”.\nTotes les sessions són gratuïtes i en finalitzar les intervencions s'obrirà un temps de col·loqui i d'intercanvi d'impressions. Cal recordar que l'organització va càrrec del Consell Comarcal del Baix Camp i que compta amb el suport dels ajuntaments.\nLes accions s'inclouen dins el programa anual de treball de l'agent d'ocupació i desenvolupament local, que està cofinançat pel Servei d'Ocupació de Catalunya en el marc dels programes de suport al desenvolupament local i amb el finançament del Servei Públic d'Ocupació Estatal i el Fons Social Europeu.\nEl projecte de Banc de Terres s'inclou dins del Pla Estratègic Comarcal de Desenvolupament Socioeconòmic Rural 2014-2020 i té per objectiu revaloritzar la terra i el sector agrari als municipis d'interior i de muntanya de la comarca, perquè es converteixin en una alternativa econòmica que contribueixi al retorn dels joves a aquests municipis.


La pirotècnia de dissabte guanya els focs de Blanes | Ràdio Palafolls\nHome Estiu La pirotècnia de dissabte guanya els focs de Blanes\nMarc Ferri , juliol 31, 2013\t / 512 0\nDesprés de quatre nits de focs artificials a Sa Palomera, el jurat tècnic i el popular han decidit atorgar el Trofeu Vila de Blanes a la companyia andalusa que va participar a la nit del dissabte.\nL’empresa Mª Angustias Pérez en la seva primera edició que participa en el concurs, ha aconseguit vèncer les altres tres candidates, però per un estret marge respecte a la segona classificada.\nLa ja coronada com a guanyadora del 43è Concurs Internacional de Focs d’Artifici de la Costa Brava va superar per un marge de 17 punts a la madrilenya participant a la nit de dijous, Vulcano.\nEl tercer lloc va ser per Zaragozana, que tenia el privilegi de disparar els seus focs la nit de Santa Anna, i l’última posició va ser per l’empresa canadenca del dimecres i que es va encarregar d’obrir el cartell dels Focs, Sirius.\nEl veredicte s’ha emès amb la suma de les votacions de les 39 persones que conformaven el jurat popular, i els 8 membres de la Comissió Tècnica, aquests últims amb més pes en el seu vot. Aquest jurat s’encarrega de puntuar cinc aspectes de l’1 al 10: la riquesa i la varietat de colors, el ritme, l’originalitat, la potenciació de l’escenari i el conjunt artístic. La peculiaritat d’aquest sistema de votacions, entre tècnics i no professionals, és que sempre ha estat molt ben valorat per les pirotècniques participants.\nLa pirotècnia andalusa Mª Angustias Pérez rebrà 6.000 euros com a premi, així com una invitació per a participar en el concurs del proper estiu. A la vegada, l’empresa serà convidada a organitzar els focs de la ciutat de Girona, per a les Fires i Festes de Sant Narcís, al novembre.


Amanda Rueda: Els canvis que s’acosten... Tothom vol canviar el món, però ningú no vol canviar-se a si mateix - Social.cat\nDimecres, 16 de setembre de 2020 | 09:00 h\nEntre altres coses és Llicenciada en Psicologia per la UB, Postgraduada en Inserció i Orientació laboral de col·lectius en risc per la URLL i especialista en Psicologia Positiva per ISEP. Treballa a Associació in via com a orientadora de joves amb capacitats diferents. Creu en una societat més justa i igualitària.\nLa idea que el món està canviant fa temps que es passeja per la nostra ment, però com aquell que domina l’art de viure el dia a dia ho hem anat ignorant i apartant del nostre centre d’atenció, total, sempre hi ha coses més atractives i plaents a les que atendre.\nAmb molta certesa avui es confirma que el món tal com el coneixem està canviant, l’actual pandèmia ens ha sorprès i trasbalsat, accelerant aquest canvi que ja es preveia i provocant canvis a gran escala que afecten l’educació, l’economia, la sanitat, el món laboral, i per tant, i de rebot, a les nostres vides.\nL’ésser humà és expert en el domini de moltes actituds i habilitats que el preparen per a la vida, com per exemple, la d’imaginar un món millor, tot i que irònicament i a la pràctica, no està preparat per a dur-ho a terme. La idea de canviar el món ens ha fascinat sempre, però hem oblidat i ignorat que per aconseguir-ho, primer, hem de canviar nosaltres mateixos. Molt poques persones estan disposades a això perquè implica l’inici d’un procés de transformació que requereix esforç, temps i dedicació.\nEl que està clar és que, tant si volem com si no, el canvi ja és aquí, i si no canviem amb ell, ell ens canviarà a nosaltres. Com a psicòloga i orientadora, considero que si hi ha alguna competència que hem d’entrenar avui en dia pel nostre benestar és l’acceptació del canvi i l’adaptació a aquest. Hem de preveure i estar preparats per a atendre a una gran quantitat de persones que, per la seva naturalesa, no estaran preparades per afrontar-lo desembocant en greus crisis vitals en la història de les persones i quadres greus de desadaptació.\nLa resistència al canvi a partir d’ara serà el nostre pitjor enemic: haurem de cultivar habilitats com l’acceptació, improvisació, presa de decisions, perseverança, gestió del conflicte i resolució del problema. I tot això, amb optimisme, que no falti.\nEl canvi és positiu, ens ajuda a millorar i avançar, aprendre i desaprendre, ens fa créixer com a persones i ens entrena per seguir-lo afrontant, en definitiva, ens fa forts i més capaços de viure i relacionar-nos amb èxit amb nosaltres mateixos i amb l’exterior. Toca revisar el nostre diàleg intern per afrontar aquesta nova era amb sentiments i emocions desitjables. És important saber que la resistència o el rebuig al canvi no canvien la realitat, en canvi, reconèixer-lo i acceptar-lo, sí.\nCom a orientadora laboral m’encarrego d’entrenar en habilitats, competències i actituds per a la feina a col·lectius amb dificultats d'inserció laboral així que ja estic fent un treball personal per habitar aquesta nova dimensió amb alegria i optimisme.\nEl segle XXI SERÀ CANVI, O NO SERÀ.


La Setmana Ciclista Valenciana referència internacional del ciclisme femení per etapes - Diari Serpis\nLa Setmana Ciclista Valenciana referència internacional del ciclisme femení per etapes\n– Marzà: “La VI Setmana Ciclista confirma la definitiva contribució valenciana a l’eclosió del ciclisme femení internacional”\n– Esport dona suport per sisé any a la Setmana Ciclista femenina, que se celebra del 17 al 20 de febrer\n– En la prova participen 175 corredores, entre elles 4 valencianes, de 25 equips arribats de 12 països diferents\nEl conseller d’Educació, Cultura i Esport, Vicent Marzà, ha participat en la presentació de la sisena edició de la Setmana Ciclista – Volta Comunitat Valenciana Fèmines que ha acollit la Conselleria d’Educació, Cultura i Esport, per ser la institució amb el màxim suport per a fer possible aquesta carrera internacional de ciclisme femení. La prova arrancarà el dijous 17 de febrer des de Tavernes de la Valldigna i finalitzarà el diumenge 20 de febrer a València després d’haver recorregut quatre etapes al llarg del territori valencià que sumen un total de 484 quilòmetres.\nLa Setmana Ciclista valenciana atrau enguany 175 corredores, entre elles 4 valencianes, de 25 equips arribats de 12 països diferents.\nA l’acte de presentació també han assistit el director general d’Esport, Josep Miquel Moya; el director de la VI Setmana Ciclista i president del Club Ciclista Escapada, Rubén Donet; el president de la Federació de Ciclisme, Amadeo Olmos, així com una representació dels ajuntaments dels municipis pels quals transcorre la volta i part de les ciclistes valencianes que participen enguany en la prova.\nMarzà ha destacat que la Setmana Ciclista valenciana “s’ha convertit en una referència ineludible del ciclisme femení per etapes. Les xifres de l’edició 2022 parlen per si mateixes: rècord d’equips participants, amb 25 esquadres, i també de ciclistes, amb 175 corredores; 13 equips World Tour d’un total de 14 existents, presència de les millors corredores internacionals i d’ací, i una etapa reina colossal amb 2.500 metres de desnivell i 135 km. Unes xifres que confirmen la definitiva contribució valenciana a l’eclosió del ciclisme femení en l’àmbit internacional”.\n“Des de la Conselleria d’Esport estem orgullosíssims de formar part d’aquest projecte i, de nou, oferim tot el nostre suport a la Federació Valenciana de Ciclisme, al Club Ciclista Escapada i a les entitats col·laboradores per tal de continuar engrandint el ciclisme femení i la igualtat de gènere en l’esport professional”, ha subratllat Marzà en l’any en el qual el seu departament ha augmentat l’ajuda d’Esport de la Generalitat a la Setmana Ciclista fins a arribar als 60.000 euros.\nAixí mateix, el conseller ha incidit també que “Estem bastint una ‘Comunitat de l’Esport’ que té en la igualtat i la inclusió els seus fonaments més profunds. La Setmana Ciclista valenciana és, sense cap mena de dubtes, un exemple paradigmàtic d’aquest fantàstic projecte esportiu i social que estem construint entre totes i tots i que ens acosta, pedalada a pedalada, a la societat igualitària, activa, saludable i sostenible que volem ser”.\nEl director de la prova i president del CC Escapada, Rubén Donet, ha comentat que “un any més, tindrem la immensa sort de comptar amb moltes de les considerades com les millors ciclistes del món repartides en equips de 12 països diferents. Entre les participants destaquen totes les guanyadores de les edicions anteriors de la Setmana Ciclista que segueixen en actiu: la danesa Cecilie Uttrup Ludwig, vencedora en 2017; la britànica Hannah Barnes, guanyadora en 2018; l’alemanya Clara Koppenburg, la millor en 2019, i la neerlandesa Anemiek van Vleuten, vigent campiona”.\nEls equips participants són dels Estats Units d’Amèrica, Alemanya, Holanda, Emirats Àrabs Units, Austràlia, França, Suïssa, Noruega, Itàlia, Regne Unit, Bèlgica i Espanya. A més, hi estaran presents 13 dels 14 equips World Team, la màxima categoria mundial. La prova comptarà amb sis formacions espanyoles i quatre ciclistes valencianes: Paula Soler, Sofía Rodríguez, Alba Teruel i Sandra Alonso, aquesta última vencedora d’una etapa de la passada edició de la Setmana Ciclista.\nRubén Donet també ha incidit que organitzar una carrera d’aquesta magnitud “requereix molt de treball i té moltes complicitats, sobretot amb les institucions públiques i privades”. D’aquesta manera, Donet ha agraït “el suport de la Generalitat Valenciana, de les tres diputacions i de tots els ajuntaments que ens ajuden acollint bé una eixida o una arribada d’etapa: Tavernes de la Valldigna, Gandia, Altea, Cocentaina, Vila-real, Vistabella del Maestrat, Sagunt i València”.\nLa primera etapa de la Setmana Ciclista, amb 114 km de recorregut, es disputarà el dijous 17 de febrer entre Tavernes de la Valldigna i Gandia. Recorrerà les comarques de la Safor, la Ribera Alta, la Costera i la Vall d’Albaida, i inclourà dos ports de muntanya, el de Serra Grossa, de tercera categoria, que es coronarà en el quilòmetre 63, i l’alt de Barx, de segona categoria, a poc més de 14 quilòmetres de meta.\nLa segona etapa, de 118 quilòmetres, discorrerà el divendres 18 per les comarques d’Alacant. Partirà d’Altea i conclourà a Cocentaina, una línia de meta inèdita en aquesta prova. La serp multicolor haurà de fer front a un terreny sinuós per les comarques de la Marina Baixa i el Comtat, amb contínues pujades i baixades, i que inclou el port de Confrides, de primera categoria.\nEl dissabte 19 de febrer està marcat en el calendari com el dia en el qual les ciclistes han de superar l’etapa més dura i llarga en els sis anys d’història de la competició: un recorregut de 135 km entre Vila-real i Vistabella del Maestrat amb 2.500 metres de desnivell.\nAquesta etapa reina discorrerà per la Plana Baixa, l’Alt Millars, la Plana Alta i l’Alcalatén, i té entre les seues fites més importants el port del Remolcador, de primera categoria, en el quilòmetre 52, i uns últims 40 quilòmetres molt exigents amb el port del Collao, de primera categoria, i la pujada final ja a la mateixa Vistabella del Maestrat, també de primera categoria i arribada inèdita de la Setmana Ciclista.\nEn la quarta i última etapa, les corredores completaran un recorregut de 118 km entre Sagunt i València que passarà per les comarques del Camp de Morvedre, el Camp de Túria i l’Horta Nord. A 30 quilòmetres de l’arribada les espera el cim de l’Oronet, de segona categoria. La meta estarà situada a l’avinguda del Mestre Rodrigo. Allí es coneixerà enguany el nom de la guanyadora de la VI Setmana Ciclista – Volta Comunitat Valenciana Fèmines.\nEls últims quilòmetres de cada etapa es podran seguir en directe a través de la web d’À Punt i s’instal·larà una pantalla gegant en meta perquè els aficionats i les aficionades sàpien en tot moment com es troba la carrera.\nArticle anteriorContinua el desdejuni saludable als #LocalsTaronja de Gandia\nArticle següentFira Mercat Gandia estrena l’Outlet Cerimònia


Apartments Lana Starigrad Croàcia - Ofertes d'hotels amb els MILLORS DESCOMPTES EN LÍNIA\nBrine 3, Starigrad, Starigrad, Croàcia, 23244 - Veure al mapa\n"Pefectly located on the edge of the village right next to th..."\nPer als viatgers què vulguin captar les imatges i els sons de Starigrad, Apartments Lana és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Apartments Lana és compromet a que la seva estada sigui el més còmoda possible. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes, transport hotel/aeroport, habitació familiar, instal.lacions de barbacoa.\nGaudiu de les comoditats d'alta gama com ara aire condicionat, calefacció, balcó/terrassa, llits extrallargs (> 2 metres), aparell de televisió per tal de relaxar-vos després d'un cansat dia. Les instal.lacions d'oci de l'hotel, que inclouen jardí estan dissenyades per escapar i relaxar-se. Apartments Lana és la vostra destinació si buscau allotjament de qualitat a Starigrad.\nTots els tipus de viatgers (50) Parelles (35) Viatgers en solitari (3) Famílies amb infants petits (3) Famílies amb infants grans (3) Grups (6)